AlexejDobrolubov/national_council_slovak_2010 huggingface dataset:
78. schôdza NR SR - 16.deň - B. popoludní
Dátum: 2023-01-24
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

80. Ďakujem veľmi pekne. Keďže som bol spomenutý, musím povedať, že mňa veľmi teší, že fašisti vás podporujú, pán Pellegrini, že tí, ktorí tu rozprávajú o tom, že my chceme platy, tak kvôli tomu tu vrieskajú a rozprávajú, ako je všetko zlé, ako je všetko na figu, ako tu vrieskajú a rozprávajú, ako sme zničili tento národ, fašisti, ktorí, ktorí naozaj nič iné nechcú, len to, aby mohli opäť sedieť v týchto laviciach, pretože nevedia nič iné robiť, len to, poberať plat tu v parlamente. Pellegrini, vy ste povedali, že som váš fanúšik. Nie som váš fanúšik a nikdy nebudem. Nie som fanúšik ľudí, ktorí, veď o vás je to verejne známe aj média to píšu, 150-tisícové úplatky, kar... rôzne v Banskej Bystrici sadkárske výhody. Pellegrini, o vás je známe, kto ste vy. Vy tu rozprávate, že Heger si ide založiť nejakú stranu, vy, Pellegrini, a čo ste si založili biznis krídlo? Na čo sa vy trasiete, Pellegrini?! Vy sa trasiete na tých 27 mld. Porozprávajte ľuďom, odkiaľ ste zobrali peniaze na tie vaše byty, Pellegrini, odkiaľ ste zobrali peniaze na financovanie vašej strany. Pellegrini, vy tu rozprávate, že čo je nedemokratické? No demokratické je rozprávať o takých ľuďoch, Pellegrini, ako ste vy. Vy sa oblečiete do kroja, vy si sadnete na traktorík, pohladkáte si psíka a tvárite sa, ako zachraňujete národ. Čo ste vy, Pellegrini, za dvanásť rokov zachránili? Svoju vlastnú riť, Pellegrini! To ste si zachránili! A to chcete?! Vy chcete zachraňovať tento národ? V čom, Pellegrini? Opakujem, vy tu rozprávate o Hegerovi, že si založil stranu, a vy ste čo spravili? Prečo ste odišli od Fica a zobrali ste si toto biznis krídlo? Kvôli čomu? Nedemokratické? Pellegrini, je demokratické rozprávať ľuďom, kto ste vy a čo ste vy zač, Pellegrini, a čo chcete robiť! Chcete stále rabovať toto Slovensko a v tom vám treba zabrániť!
79. schôdza NR SR - 3.deň - B. popoludní
Dátum: 2022-12-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

58. Tak absolútne presne zhodnotené, jasne, takto to bolo, takto to je. Len chcem ešte povedať k tomu Žilinkovi, že my sme schválili zmenu zákona o prokuratúre, ktorá umožnila ľahšie odvolať Žilinku, ale pani prezidentka to vetovala a SaS a ZA ĽUDÍ odmietli prelomiť to veto. A za druhé SaS, Sulík a Kolíková lobovali za Žilinku, Rišo, oni lobovali za Žilinku. To sa nemusíš spytovať. To nie je pravda? Vy ste nelobovali za Žilinku? (Reakcia z pléna.) Takže nie. Dobre. Tak pani Kolíková nelobovala za Žilinku, to len Sulík loboval za Žilinku. Vieš, pani Kolíková ani raz, povedala, Rišo, ako ministerka návrh na zmenu 363, ani raz ako ministerka to nepodala. V tomto si sa jej mohol spýtať, prečo to neurobila. (Ruch v sále.)
79. schôdza NR SR - 3.deň - B. popoludní
Dátum: 2022-12-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

8. Ďakujem pekne. No, Ondrík, budem ti hovoriť Ondrík, povedal si, spomenul si ma. Ondro, Cmorej fakt klamal a dokázali sme mu to, že klamal. Ty si povedal, že účelovo strašíme. To je čo? Analýza? Dedukcia? Tvoj úsudok alebo klamstvo? Čo to je? Účelovo strašíme? Táto rozprava, ako povedal predtým pán Pčolinský, to nebolo na zázname, naozaj je už o ničom, pretože si tu fašisti robia videjká na nás, Kočiš a Suja si ich, si ich dajú na, na blogček, pretože, teda na, na svoj blog a povedia, že pozrite, aká je táto vláda skorumpovaná, pozrite, aká je táto vláda zlá, akí sú to zlodeji, no nemajú žiadne dôkazy, oni to len trepú. Lenže stokrát opakovaná lož sa stáva pravdou a oni to budú stále trepať, stále trepať, stále trepať. Ondro, my máme rovnaký názor na, na, na fašistov, na Suju, na Mazureka, na ľudí, ktorí tu roky dehonestujú tento štát tým, že velebia fašistické symboly, na to máme rovnaký názor. Na veľa vecí máme rovnaký názor. Ako, tak prosím ťa, naozaj spojme tie názory a jednoducho poďme spolu ďalej. Ja iné ti neviem povedať. Iné ti neviem povedať. Ja len, ja pôjdem v rozprave, potom ešte chcem viac povedať, ale, Ondrík, určite ale bez akéhokoľvek na teba, ja ťa mám veľmi rád, pretože si myslím, že ty, Ondro, nezahlasuješ za pád tejto vlády.
79. schôdza NR SR - 3.deň - A. dopoludnia
Dátum: 2022-12-12
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

160. Ďakujem. No, Erik, nesúhlasím s tebou vôbec naozaj. Opakujem ešte raz. Edo Heger je človek veľmi čestný, spravodlivý, má morálny kompas, je to veľmi ústretový človek, je to naozaj diplomat, ktorý sa vie porozprávať s každým, už si to dnes už tu počul, že chodieval naozaj na tie kluby. Edo podľa mňa aj s tebou sa vie porozprávať, vychádza s tebou veľmi dobre, nemáš s ním žiaden problém. Toto, čo celé sa tu odohráva, je len chyba SaS-ky, ktorá jednoducho nevie stráviť Igora Matoviča, a takýmto spôsobom urobili chybu, obrovskú chybu a pre mňa je chyba to, že naozaj ten Benčík hlasuje s tým Žigom a ty sedíš vedľa neho. Erik, ja si ťa pamätám, dlhé roky si ťa pamätám, Erik, z televízie Markíza, kde si bol redaktor, ktorý bol čestný a spravodlivý, ktorý videl, kde je zlo, kde je dobro, ktorý robil tie reportáže veľmi skvele. Nechce sa mi veriť, že ty nevidíš to, čo ten Žiga urobil a čo tí vaši biznismeni tam porobili. Ale chcem ti povedať, že nesúhlasím s tebou. Edo Heger je veľmi spravodlivý, veľmi čestný. Eda ja poznám najdlhšie z tohoto zoskupenia, Eda poznám ešte predtým, ako som vstúpil do verejného života, a už vtedy to bol naozaj človek, s ktorým sa dalo porozprávať. Je to ústretový človek. Nerozprávate, Erik, o tom, čo táto vláda dosiahla, ako zastropovala ceny, aké, aké vynikajúce veci dosiahla táto vláda. Absolútne nič. Jednoducho pozri, teraz zase vykrikuje tu Cigániková. Myslíš, že ju Blanár upozorní? No nie. To je, to je čistá, ale to je čistá hanba. Prerušuje, ale čo vykrikuje, vykrikuje tu, rozumieš. To je čistá hanba tohoto parlamentu a ja na to nemôžem nič iné povedať, len to, Erik, že toto, čo, čo ty robíš, ja neviem pochopiť. Neviem to pochopiť. A ako človeka ťa poznám ľudsky. Tak odpovedz mi, prosím ťa. Ty nevidíš, čo tvoji kolegovia biznismeni urobili? Ďakujem.
55. schôdza NR SR - 6.deň - B. popoludní
Dátum: 2022-02-10
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

99. Ďakujem za slovo, pán predsedajúci. Predkladateľom zákona chcem poďakovať, že oproti tomu pôvodnému návrhu ste zmenili tú časť, lebo predtým ste vlastne znižovali zníženie trestu aj pre iné drogy, ako sú pervitín, kokaín, heroín, že tieto drogy ste stamaď vyhodili a v podstate je tam len čisto marihuana. Riešenie drogovej problematiky nie je jednoduché, ale nechať tento stav tak, ako je teraz, by bolo veľmi zlé. Tie štatistiky naozaj nepustia. Za to, že mnohí mladí ľudia a z tých štatistík vyplýva, že sú to častokrát aj vysokoškoláci, za to že vyskúšali marihuanu alebo s ňou experimentovali, častokrát dostali naozaj veľmi tvrdé tresty a títo talentovaní ľudia pre tieto svoje experimenty často skončili vo väzení alebo vo väzbe a práve k týmto ľuďom má byť tento zákon miernejší a uvoľnenejší. Tak ako ste povedali, nejde o žiadnu legalizáciu marihuany ani dekriminalizáciu, tento zákon má chrániť naozaj ľudí, ktorí jedenkrát, dvakrát tú drogu vyskúšali. Nie sú to díleri, sú to len ľahký užívatelia a naozaj týmito tvrdými trestmi im zničíme celý život a pracovnú kariéru. Tento zákon, naopak, naďalej ide tvrdo proti dílerom a proti obchodníkom s drogami. Ďakujem pekne.
55. schôdza NR SR - 6.deň - A. dopoludnia 2
Dátum: 2022-02-10
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

10. Ďakujem za slovo, pán predsedajúci. Áno, pán poslanec Borguľa, presne na tomto príklade vidíme, že doterajší systém prideľovania eurofondov bol veľmi komplikovaný, a preto aj ja oceňujem návrh pani ministerky, že prichádza so zjednodušovaním tohoto celého procesu, ako uviedla sama v tej úvodnej reči, o dve tretiny. Mňa mrzí to, že zo strany Európskej únie vlastne je fakt tá byrokracia značná, ktorú my už nemôžeme ovplyvniť, ako ste sama uviedli, 860 strán vlastne tých dokumentov, ktoré nám nariaďuje Európska únia, ale o to viac vítam, že zo slovenskej strany sa snažíte ten proces maximálne zjednodušiť a urýchliť tak, aby tí žiadatelia prišli k tým finančným prostriedkom čo najrýchlejšie, najefektívnejšie. Takže ďakujem veľmi pekne, tiež tento návrh podporím.
55. schôdza NR SR - 2.deň - B. popoludní
Dátum: 2022-02-02
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

121. Ďakujem za slovo. Ja chcem len povedať, že novelu tohto zákona podporím, a prichádzate v ňom v čase, keď sa vlastne Slovensko borí s nedostatkom vodičov, najmä či už autodopravcov. Podľa Združenia cestných dopravcov chýba na Slovensku viac ako 12-tisíc vodičov nákladných vozidiel a autobusov a tento problém je aj v armáde, v Policajnom zbore, v Hasičskom a záchrannom zbore a vlastne novelou tohto zákona pomôžete vlastne aj v týchto rezortoch vlastne zvýšiť príliv vodičov a urýchliť vlastne tie jednotlivé vodičské oprávnenia, aby mohli byť tieto miesta obsadené. Ďakujem veľmi pekne.
55. schôdza NR SR - 2.deň - B. popoludní
Dátum: 2022-02-02
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

104. Ďakujem za slovo. Ja mám v podstate na predkladateľov zákona len dve otázky. Mňa by zaujímalo, vlastne koľkých žien sa to asi dotkne, či máte nejaký taký prieskum interný, lebo ja som pracoval niekoľko rokov ako novinár a chodil som na rôzne nočné výjazdy, či už to boli požiare, alebo nehody, a väčšinou stále v týchto pozíciách aj väčšinou operační dôstojníci sú práve muži, takže chcel by som vedieť, že vlastne koľko žien sa dotkne táto zmena, novela v zákone orientačne a približne na akých pozíciách tieto hasičky alebo príslušníčky Hasičského záchranného zboru pracujú. Už ste spomínali, že sú to vlastne operačné strediská, či sú to aj nejaké iné pracovné pozície. Ďakujem pekne.
51. schôdza NR SR - 12.deň - A. dopoludnia
Dátum: 2021-12-10
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

140. Ďakujem za slovo. Ja sa, pán minister, dotknem tej časti, kde si rozoberal vystúpenie pána poslanca Kamenického, kde tejto vláde išiel kritizovať za čerpanie eurofondov. Tiež mi to pripadalo z jeho úst veľmi tragikomické, pretože vieme, že počas bývalej vlády SMER-u nás Európska komisia viackrát kritizovala za to, že sme najslabší v čerpaní eurofondov a za programovacie obdobie, roky 2014 až 2021, sme neboli schopní vyčerpať viac ako tretinu vyčlenených finančných prostriedkov. A ďalej mi pripadá z úst pána Kamenického fraška, keď hovoril čerpanie eurofondov, a pritom nás Európsky Úrad boja proti podvodom, OLAF, označil Slovensko za jednu z krajín, ktorá patrí medzi najkorupčnejšie krajiny pri čerpaní eurofondov. Je to hanba.
51. schôdza NR SR - 10.deň - B. popoludní
Dátum: 2021-12-08
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

12. Ďakujem za slovo. Pán Richter, vy ste si tu teraz pri tom pultíku rečníckom umyl ruky ako Pilát, že opozícia za nič nemôže, ale to, aký je stav v boji s pandémiou na Slovensku, má výrazný podiel aj opozícia. Dnes veľmi dobre vieme, že môžme prijať akékoľvek motivačné kroky, môžme prijať akékoľvek opatrenia, ale ak ľudia nebudú zodpovední a disciplinovaní, s pandémiou nikdy nevyhráme. Vy ste zvolávali počas najhoršej pandemickej situácie protestné zhromaždenia, kde chodili starí dôchodcovia. A vieme, že táto skupina je najviac ohrozená. Vy ste ich priamo ohrozovali. Čo šírite medzi ľuďmi vy? Obavy, strach, neistotu a chaos. A z toho sú ľudia hotoví. Hovoríte, že je zlý stav zdravotníctva. Ale, pán Richter, veď vaši župani na východnom Slovensku pred rokmi predali všetky nemocnice súkromnej finančnej skupine. Oveľa ľahšie by sa dnes manažoval boj s pandémiou, ak by mal štát všetky nemocnice v rukách. Ďalšia vec. Hovoríte, že nedostatok zdravotníkov. Veď všetky asociácie zdravotníkov vás upozorňujú už roky, že nám chýba v systéme viac ako 5 000 lekárov a zdravotných sestier. Roky ste tento problém neriešili. A teraz pandémia poukázala na tie chyby, ktoré ste urobili aj vy v minulosti. Ďakujem.
51. schôdza NR SR - 9.deň - B. popoludní
Dátum: 2021-12-07
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

127. Ďakujem za slovo. Pán poslanec Krošlák, je úplne prirodzené, že Igor Matovič má množstvo odporcov a nepriateľov, pretože roky tu fungoval politický systém, v ktorom mafia a oligarchovia boli nedotknuteľní. Igor Matovič týmto systémom zatriasol. A ty si si neuvedomil jednu podstatnú vec, že teraz sa neodohráva len boj s pandémiou, ale aj boj o budúcnosť našej krajiny. A mne je úprimne ľúto, že si opustil tím ľudí, ktorí sa snažia očistu Slovenska dotiahnuť do konca. Ďakujem.
51. schôdza NR SR - 9.deň - B. popoludní
Dátum: 2021-12-07
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

97. Ďakujem za slovo. Pán poslanec Šudík, som rád, že si vo svojej rozprave upozornil na jeden dôležitý fakt, ktorému sa v dnešnej rozprave málo venujeme, a to je, že táto kríza, ktorá je v spoločnosti, tá veľká frustrácia, znechutenie a to, že sú ľudia ubití, nie je len o COVID-e, ale tá pandémia naplno odkryla, aký sociálny štát tu SMER 12 rokov budoval. Naozaj ľudia za vás, páni poslanci zo SMER-u, vznikol pojem pracujúca chudoba na Slovensku. Mnohí dôchodcovia naozaj žijú zo dňa na deň a nie práve len teraz dva roky a už niekoľko desať rokov. Takže nie je to len o pandémii, ale aj o tom, že tento sociálny štát, ktorý ste tu budovali, bola obyčajná „Potemkinova dedina“ a stále ste dôchodcov a seniorov ťahali za nos nejakými trinástymi dôchodkami, ktoré ste im reálne nevyplatili. A teraz, keď táto finančná pomoc reálne prichádza, aj tento univerzálny návrh, ktorý mal pomôcť gastru a podnikateľskému prostrediu, ste jednoducho odmietli. Ja som veľmi rád, že prichádzame s návrhom tohto zákona z dielne ministra financií a že reálne pomôžeme ľuďom, ktorí to najviac potrebujú, a zároveň nenásilným spôsobom, dobrovoľným, budeme motivovať ľudí, aby sa dali zaočkovať. Ďakujem.
51. schôdza NR SR - 7.deň - B. popoludní
Dátum: 2021-12-02
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

89. Ďakujem za slovo. Ja už som tu v tomto pléne povedal viackrát, že tento zápas s covidom nie je to boj vlády a zdravotníkov. Ale je to boj celého národa a opozíciu z toho nemôžeme vyčleniť. To znamená, že ak s covidom budú pribúdať úmrtia, budeme zodpovední všetci. Nielen vláda a zdravotníci a lekári. Mnohí si neuvedomujete, ale slovenský národ vo svojej histórii čelil veľakrát veľkým hrozbám, ako bol napríklad fašizmus. Aj vtedy mnohí fašizmus zľahčovali, kolaborovali s fašistami, kolaborovali so smrťou a vieme, ako to dopadlo. Aj v tejto situácii dnes čelí náš národ veľkej hrozbe. Aj história ukáže a nielen história, ale aj naše svedomie, kto kolaboroval s covidom, kto kolaboroval so smrťou, kto sa mu postavil čelom a skutočne bojoval proti tejto zákernej chorobe. Ja na tomto návrhu oceňujem to, že je univerzálny, kým teraz prichádzali mnohé čiastkové návrhy. Tento návrh pomáha chrániť ľudské životy. Zároveň odbremení preťažených zdravotníkov, lekárov a zdravotné sestry. Zároveň pomôže gastru, pomôže cestovnému ruchu. Uvoľní konečne preplnené nemocnice, aby sa do nich mohli vrátiť ľudia, ktorí čakajú na operácie a sú v ťažkom stave doma. Ešte raz hovorím. Za boj s covidom nie je zodpovedná len vláda a lekári, ale aj opozícia. Sme v tom všetci, páni, tak si to uvedomte!
51. schôdza NR SR - 6.deň - B. popoludní 2
Dátum: 2021-12-01
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

33. Ďakujem za slovo. Pán poslanec Kotleba, vy ste vo svojom prejave hovoril, že to, čo objavia Bielorusi, nie je správne. Ono nieže nie je to správne, je to barbarstvo a je to hyenizmus, pretože ak niekto na presadzovanie svojich politických zámerov používa nevinných nelegálnych migrantov, keď ste si pozreli zábery z tej poľsko-bieloruskej hranice, tak sú tam matky s deťmi. Je najhoršie, ak vy donesiete nelegálnych migrantov v tomto chladnom počasí a necháte ich napospas vo voľnej prírode, v lese, v prírode, napospas osudu. Je to naozaj obludný hyenizmus, ak Lukašenkov režim takto zneužil matky s deťmi, starých ľudí, ktorým sľúbili vidinu lepšieho života a nechali ich napospas osudu v mraze. Je to tvrdý hyenizmus použiť ľudí ako štíty v presadzovaní svojich politických záujmov.
51. schôdza NR SR - 4.deň - A. dopoludnia
Dátum: 2021-11-26
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

36. Ďakujem za slovo. Pán poslanec, vaše vystúpenie bolo korektné, ale v jednej časti s vami nemôžem súhlasiť. Tie účinky marihuany a dlhodobá konzumácia sa u každého konzumenta prejavuje individuálne. Máte ľudí, ktorí fajčia marihuanu 10 – 20 rokov a nič im to nespôsobí, ale ja poznám vo svojom okolí minimálne štyri prípady, ktoré marihuana zásadným spôsobom a tragicky zmenila život celých rodín. Poznám prípad 14-ročného chlapca, ktorý začal príliš skoro užívať marihuanu a sa obesil. Zničilo to celú rodinu. Potom ďalšieho tínedžera, mal približne 23, tiež sa obesil, pretože to v ňom spustilo vážne psychické poruchy. Takže určite by som nezľahčoval účinky marihuany. Takže určite by som nezľahčoval účinky marihuany. Potom poznám niekoľko prípadov mladých ľudí, ktorí po dlhodobom užívaní marihuany mali vážne psychické problémy a sú na invalidnom dôchodku. Majú spustenú schizofréniu. Takže v tomto prípade by som to určite nezľahčoval. V čom s vami súhlasím, tak isto ako bežní užívatelia marihuany, tak isto aj bežní konzumenti drog, nie díleri, upozorňujem, ale bežní konzumenti, ktorí užívajú aj tvrdšie drogy, to znamená, či už heroín, alebo pervitín, títo ľudia potrebujú predovšetkým odbornú pomoc a nie tvrdé drakonické tresty. Týmto ľuďom treba pomôcť a treba ísť po krku hlavne organizovanému zločinu s drogami a dílerom. Ďakujem.
51. schôdza NR SR - 2.deň - B. popoludní
Dátum: 2021-11-24
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

21. Pán poslanec Jarjabek, na to, že ste člen výboru pre kultúru a médiá, vaše vystúpenie ma sklamalo, bolo to veľmi povrchné. A tak ako povedal kolega Čekovský, zbytočne strašíte. Najmä ma mrzí to, že ste prezentovali tento zákon, ako keby ho pani ministerka teraz priniesla na poslednú chvíľu. Neviem, či vy o tom viete, ale že od roku 2017 bola na ministerstve kultúry zriadená pracovná skupina, ktorá v priebehu rokov 2017 až 2019 konzultovala problematiku novej regulácie audiovizuálnych mediálnych služieb, a členmi tejto pracovnej skupiny boli najmä rozhlasoví a televízni vysielatelia vrátane verejnoprávneho vysielateľa, Rada pre vysielanie a retransmisiu, ktorú ste spomínal, Asociácia nezávislých rozhlasových a televíznych staníc, Slovenská asociácia pre káblové telekomunikácie, Asociácia regionálnych televízií, Slovenská aliancia pre internetovú ekonomiku, SOZA, LITA a ďalšie, ja by som mohol pokračovať, takže nemôžte vytýkať pani ministerke, že tento zákon tu teraz doniesla na poslednú chvíľu a nikto o ňom nič nevedel. So všetkými zainteresovanými stranami tento zákon bol konzultovaný, mohli tam vniesť svoje pripomienky, požiadavky. Ďakujem.
51. schôdza NR SR - 2.deň - B. popoludní
Dátum: 2021-11-24
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

9. Ďakujem za slovo. Pani poslankyňa, je úplne prirodzené, že narastie počet zamestnancov, ktorí sa budú venovať regulácii médií, ktoré poskytujú audiovizuálne služby, pretože narastie ich úloha, keď veľmi dobre viete, že tento zákon prináša už kontrolu aj internetových portálov, čo doteraz nebolo. To znamená, že tá kontrola sa musí posiliť. A máte pravdu, ten počet zamestnancov narastie približne o 20, 17 zamestnancov bude spadať pod Radu pre vysielanie a retransmisiu, jeden zamestnanec pod Slovenský filmový ústav a ďalší dvaja pod ministerstvo kultúry. Tu narážate na to, že narastú, tu si trošku protirečíte. Na jednej strane narážate na to, že RTVS stúpnu náklady, a na druhej strane hovoríte o tom, že by sme mali viac priestoru... vyhla... vyradiť titulkovanie pre ľudí, ktorí sú sluchovo postihnutí. A práve to zvyšuje náklady RTVS, pretože chceme zabezpečiť viac programu pre ľudí, ktorí sú hendikepovaní, a preto RTVS-ke a ďalším televíziám, prirodzene, narastú náklady. Preto tie náklady stúpnu. Ďakujem.
48. schôdza NR SR - 15.deň - A. dopoludnia
Dátum: 2021-11-12
Poslanec: Potocký, Milan (OĽANO)
Druh vystúpenia: Vystúpenie s faktickou poznámkou

266. Ďakujem za slovo, pán predsedajúci. Povedali to už aj moji predrečníci. Presne, pán poslanec Mazurek, ja tiež očakávam od vás, vy ste sa postavili do pozície, že len kritizovať, ale Slovensko a celý svet je vo výnimočnej situácii, kedy nielen vláda a my koaliční poslanci, ale aj vy, pán Mazurek, aj opozícia nesieme zodpovednosť za tento národ. A ak budete vy ešte so svojimi plamennými vystúpeniami prehlbovať frustráciu, znechutenie, budete v tých ľudí (ľuďoch, pozn. red.) vzbudzovať strach, obavy, to nie je cesta. Ja od vás očakávam ako od chlapa, že sa tu postavíte za rečnícky pult a poviete, mám takéto riešenia pre národ a sú lepšie, ako ponúka táto vláda, viem, čo vylieči túto spoločnosť. Hovoríte tu o vakcínach, že nie sú spoľahlivé, ale veď očkuje aj Putin, očkuje aj Biden, očkuje Orbán, to znamená, že sme súčasťou celosvetového spiknutia? Vy ste to odhalili? Áno? Takže aj Putin ide jedna ruka s Bidenom, áno? Proste postavte sa normálne ako chlap, mne to pripadá tak, že prirovnám Slovensko k rodine. Vláda a koalícia je aj ako matka, ktorá sa snaží liečiť choré dieťa, a opozícia sa správa ako opitý chlap, ktorý príde domov, vyloží nohy na stôl a nič len kecá a ešte uráža matku a vôbec to celej rodine neprospieva. To isté sú aj vaše vystúpenia. (Potlesk.)